TLE Közlemény

*Budapest, 2016.07.07.*

**Beindult a lakásépítési boom**

**Már most megkétszereződtek a lakásépítési engedélyek, illetve bejelentések az elmúlt év azonos időszakához képest a KSH adatai szerint.**

A Központi Statisztikai Hivatal [havi bontású adatiból](http://www.ksh.hu/docs/hun/xstadat/xstadat_evkozi/e_zrp001.html) látszik, hogy már áprilisban több mint duplájára nőtt a kiadott engedélyek (beleértve a január óta működő egyszerű bejelentéseket is) szám a tavalyi év azonos hónapjához képet. Ez az arány májusban megismétlődött, így ekkor már több mint 1400 engedélyt regisztráltak.

Az új lakásokra vonatkozó áfakedvezmények és a családi otthonteremtési kedvezmény, valamint a kedvező lakáshitelek hatásának tudható be a változás. Számíthatunk e trend fennmaradására, így ebben az évben összesen 10-15000 lakásépítés megkezdése prognosztizálható.

A lakásépítések hozzájárulnak a lakásállomány minőségi megújításához és az építőipar stabilizálódásához.

A lakásállomány minőségi megújítása közérdek, megalapozza a magyar társadalom életminőségét. Ez a minőségi megújulás pedig megteremti azt a lehetőséget, hogy a különböző társadalmi rétegekben élők egy lépcsővel feljebb lépjenek a minőségi lakhatás felé.

A felépülő új lakások nemcsak az építkezők és az új lakást vásárlók érdekét szolgálják, hanem meghatározzák a következő száz évben bennük lakók életkörülményeit.

\* \* \*

Társaság a Lakásépítésért, Lakásfelújításért Egyesület

[www.lakasepitesert.hu](http://www.lakasepitesert.hu)

Látogassa meg a [www.igylakunk.hu](http://www.igylakunk.hu) oldalunkat!

Kövesse a <https://www.facebook.com/igylakunk.hu> közösségi híreit!